b'\n_START_ARTICLE_\nAraw ng Pasasalamat\n_START_SECTION_\nEstados Unidos\n_START_PARAGRAPH_\nNoong 1863, itinalaga ng dating Pangulo ng Estados Unidos na si Abraham Lincoln ang huling Huwebes ng Nobyembre bilang pambansang Araw ng Pasasalamat. Noong 1941, permanenteng inilunsad ng Kongreso ng Estados Unidos ang ikaapat na Huwebes ng bawat Nobyembre bilang isang pambansang piyesta opisyal.\n_START_SECTION_\nCanada\n_START_PARAGRAPH_\nSimula noong Abril 5, 1872, dinala ng mga imigranteng Amerikano sa Canada ang kanilang mga kaugalian at nakagawiang gawain tuwing ipinagdiriwang ang Araw ng Pasasalamat sa Estados Unidos. Noong 1957, itinalaga ng Parlamento ng Canada ang pangalawang Lunes ng bawat Oktubre bilang pambansang piyesta opisyal ang kanilang Araw ng Pasasalamat.\n_START_SECTION_\nGrenada\n_START_PARAGRAPH_\nSa Grenada, mayroong isang pambansang piyesta opisyal na tinatawag ding Araw ng Pasasalamat na ginagawad tuwing Oktubre 25. Wala itong kaugnayan sa mga kapistahang isinasagawa ng Canada at sa Estados Unidos bagaman katulad ng mga ito ang pangalan ng sa Grenada at nagaganap sa bandang katulad na panahon. Isa itong palatandaan ng anibersaryo o kaarawan ng Paglusob sa Grenada na pinangunahan ng Estados Unidos noong 1983 bilang tugon sa deposisyon at pagkitil sa buhay ng Punong Ministro ng Grenadang si Maurice Bishop.\n_START_SECTION_\nOlanda\n_START_PARAGRAPH_\nIsang seremonya ng isang Araw ng Pasasalamat ang ginagawa sa Hooglandse Kerk upang alalahanin ang magiliw at magandang pagtanggap na natanggap ng mga Peregrino o Pilgrimo habang papunta sila sa Bagong Mundo. Dumating sa Leiden ang mga Pilgrimo noong 1609, pagkaraan lumikas mula sa pag-uusig na pangpananampalataya sa Inglatera. Tinanggap sila ng Leiden dahil nangangailangan ito ng mga imigrante upang makatulong sa muling pagtatayo ng industriya ng tela nito, na nasalanta ng isang matagal na panahong paghihimagsik laban sa Espanya. Dito, pinahintulutan ang mga Pilgrimong sumamba ayon sa kanilang kanaisan, at naglathala rin sila ng kanilang mga argumento tumatawag sa paghihiwalay ng simbahan at ng estado. Pinangangasiwaan ni Jeremy Bangs ang Museo ng Amerikanong Pilgrimo ng Leiden. Sinabi niyang mabilisang inako ng mga Pilgrimo ang ilang mga kaugaliang Olandes, katulad ng kasal na sibil at Pasasalamat.\n_START_SECTION_\nKasalukuyang paghahanda\n_START_PARAGRAPH_\nBilang isang pagdiriwang na tumatagal ng may apat na araw na umaabot hanggang Sabado at Linggo. Karaniwang kumakain ang mga mag-anak at mga kaibigan ng pamilya ng isang natatanging pangkat ng mga pagkain, kalimitang ang pabo ang pangunahing putahe, at inaalala nila ang grupo ng mga Pilgrimo na unang nanirahan sa Hilagang Amerika na nagbuhat sa Inglatera noong 1620 upang magkaroon ng bagong buhay. Kaiba ang mga pagkaing kinakain sa ngayon kung ihahambing sa mga pagkaing kinain dati noong unang Araw ng Pasasalamat ng 1621.'